ຣັດເຊຍວ່າ ບໍ່ມີໂອກາດທີ່ ສະພາຄວາມໝັ້ນຄົງ ຈະຮັບຜ່ານຍັດຕິ ກ່ຽວກັບຊີເຣຍ (ເບິ່ງວີດີໂອ)
ທູດ​ພິ​ເສດ​ປະ​ຈໍາ​ EU ຂອງ​ຣັດ​ເຊ​ຍ ກ່າວ​ວ່າ ຂໍ້​ສະ​ເໜີ​ດັ່ງກ່າວ​ຂາດ​ຂໍ້​ກຳນົດ​ທີ່​ສໍາຄັນ ເພື່ອບໍ່ ໃຫ້ມີການ​ແຊກແຊງ ທາງທະຫານນັ້ນ.
ທູດພິເສດປະຈໍາສະຫະພາບຢູໂຣບຂອງຣັດເຊຍກ່າວວ່າ ທ່ານຍັງບໍ່ຫຼິງເຫັນໂອກາດໃດໆ ທີ່ສະພາຄວາມໝັ້ນຄົງສະຫະປະຊາຊາດ ຈະຮັບຜ່ານຮ່າງຍັດຕິກ່ຽວກັບຊີເຣຍເທື່ອ ໃນ ຂະນະທີ່ພວກປະເທດອາຫຣັບແລະຕາເວັນຕົກ ພາກັນຜັກດັນໃຫ້ເອົາມາດຕະການເພື່ອ ຍຸຕິການກໍ່ຄວາມຮຸນແຮງຢ່າງນອງເລືອດ ທີ່ດໍາເນີນມາໄດ້ຫລາຍເດືອນແລ້ວນັ້ນ ທ່ານທູດພິເສດ Vladimir Chizhov ບອກອົງການຂ່າວ Interfax ເມື່ອວັນພຸດມື້ນີ້ວ່າ ຂໍ້ສະເໜີດັ່ງກ່າວແມ່ນຂາດຂໍ້ກຳນົດທີ່ສໍາຄັນ ເພື່ອຈະບໍ່ໃຫ້ມີການແຊກແຊງທາງທະຫານ ຄວາມເຫັນຂອງທ່ານແມ່ນຂັດກັບຄວາມເຫັນຂອງທ່ານ William Hague ລັດຖະມົນຕີ ຕ່າງປະເທດອັງກິດ ທີ່ໄດ້ບອກສະພາຄວາມໝັ້ນຄົງເມື່ອວັນອັງຄານວານນີ້ວ່າ ມະຕິດັ່ງ ກ່າວບໍ່ໄດ້ບົ່ງເຖິງການປະຕິບັດການທາງທະຫານ ແລະອາດໃຊ້ການບໍ່ໄດ້ ພາຍໃຕ້ຮ່າງຍັດຕິຂອງອາຫຣັບແລະສະຫະພາບຢູໂຣບທີ່ນຳສະເໜີໂດຍ Moroccan ນັ້ນ ປະທານາທິບໍດີຊີເຣຍ ທ່ານ Bashar al-Assad ຈະຕ້ອງເຫັນພ້ອມທີ່ຈະຍຸຕິການໃຊ້ ຄວາມຮຸນແຮງ ຕໍ່ພວກປະທ້ວງຕໍ່ຕ້ານລັດ ຖະບານ ແລະລາອອກ ຊີເຣຍໄດ້ປະຕິເສດຕໍ່ ແຜນການນັ້ນວ່າ ເປັນການຝ່າຝືນອະທິປະໄຕຂອງຕົນ ທ່ານ Nabil Elaraby ເລຂາທິການໃຫຍ່ຂອງສັນນິບາດຊາດອາຫຣັບ ໄດ້ຮຽກຮ້ອງໃຫ້ ສະພາຄວາມໝັ້ນຄົງອົງການສະຫະປະຊາຊາດເມື່ອວັນອັງຄານວານນີ້ ຈົ່ງເອົາມາດຕະການ ຢ່າງວ່ອງໄວແລະເດັດຂາດ ໃນຂະນະທີ່ ທ່ານ Sheikh Hamad bin Jassim al-Thani ນາຍົກລັດຖະມົນຕີ ປະເທດຄາຕ້າໄດ້ເຕືອນ 15 ປະເທດສະມາຊິກຂອງສະພາຄວາມໝັ້ນ ຄົງນັ້ນວ່າ ຂະບວນການເຂັ່ນຂ້າປະຊາຊົນຂອງຊີເຣຍນັ້ນຍັງດໍາເນີນໄປຢ່າງບໍ່ລົດລະ ທ່ານນາງ ຮິລແລຣີ ຄລິນຕັນ ລັດຖະມົນຕີຕ່າງປະເທດສະຫະລັດ ໄດ້ກ່າວຫາທ່ານ Assad ວ່າ ສົ່ງເສີມໃຫ້ມີການກໍ່ຄວາມຮຸນແຮງທາງດ້ານສາສະໜາ ທ່ານນາງໄດ້ອ້າງ ເຖິງຫຼັກຖານອັນຊັດເຈນວ່າກໍາລັງທະຫານຂອງລັດຖະບານ ເປັນຜູ້ເລິ່ມທຳການໂຈມຕີ ເກືອບວ່າທັງໝົດທີ່ໄດ້ເຂັ່ນຂ້າປະຊາຊົນ ແລະເຕືອນວ່າ ຊີເຣຍກໍາລັງກໍາລັງກ້າວໄປສູ່ ການເກີດສົງຄາມ ກາງເມືອງ ທ່ານ Bashar Ja’afari ເອກອັກຄະລັດຖະທູດຊີເຣຍປະຈໍາອົງການ ສະຫະປະຊາຊາດ ບໍ່ຍອມຮັບເອົາຄໍາກ່າວອ້າງທີ່ວ່າລັດຖະບານຂອງທ່ານເປັນຜູ້ຮັບຜິດຊອບຕໍ່ວິກິດການນີ້ ແລະຍັງໄດ້ກ່າວຫາສະຫະລັດ ແລະພວກປະເທດພັນທະມິດໃນຢູໂຣບວ່າຢາກຮຸກຮານ ເອົາເຂດນໍ້າແດນ ດິນແຫ່ງໃໝ່ໃນພາກຕາເວັນອອກກາງ